Ella Holm Bull

Ella Holm Bull (fødd Joma eller Jåma; 1929–2006) var en sørsamisk lærer, oversetter, lærebokforfatter og språkreformator, kjent for sin innsats for sørsamisk skriftspråk. 

Hun ble uteksaminert fra Nesna lærerhøgskole i 1954, og tok i 1965 et grunnfag i samisk ved Universitetet i Oslo.Keskitalo, Minneord  fra samediggi.no I 1968 ble hun tilsatt som lærer ved Åarjel-saemiej skuvle, en nystartet sameskole i Snåsa. Sammen med professor Knut Bergsland utarbeidet hun i 1974 Bergsland-Bull-rettskrivingen, en sørsamiske rettskriving.I brodden for samisk kultur - Ella Holm Bull; NRK tv arkviopptak, 1. juni 1987 Da hun døde var hun nylig engasjert til å skrive Den samiske historien i Røyrvik og omegn.

Hun satt på Sametinget fra 1989 til 1993, og var også medlem av det første Sametingsrådet.

Ella var datter av Nils Pedersen Joma (1905–48) og Anna Sofie Johnsen Steinfjell (1904–74). Ella mistet sin far, tre onkler og to tanter i Dunderlandsdalsulykken sommeren 1948. Hun giftet seg i 1953 med Nils Holm Bull (1929–2003) fra Røros.

Svigersønnen Jarle Jonassen har sittet på Sametinget i seks perioder. Hun er videre moster til Sten Erling Jönsson, grandtante til Lisa Marit Pentha-Stavsøien, niese av Lars Dunfjeld og derved søskenbarn med Leif, Maja og Sigbjørn Dunfjeld. Politikeren og rådmannen Ellinor Jåma er datter av Bulls søskenbarn, og museumslederen Birgitta Fossum er gift med Bulls søstersønn. 
miniatyr|Sara Vilhelmina («Hilma») Jåma (1880-1945) fra Røyrvik var Ellas farmor. Hun var en av deltagerne på samemøtet i 1917. Maleri av Astri Aasen.
 Priser 
 Den første nordiske samiske språkpris, Gollegiella-prisen 2004.Nordisk samisk språkpris utdelt; regjeringen.no, 16. sept 2009 
 Samerådets ærespris 1996
 Hun mottok den første Nord-Trøndelag fylkes kulturpris i 1982
 Kongens fortjenstmedalje i gull 1988, som andre same i historien
 Oversetterpris fra Kultur- og kirkedepartementets pris for barne- og ungdomslitteratur i 1976 for sin oversettelse av billedboken Jakob og Joakim til sørsamisk. 

 Bibliografi 


 Brorke (1984)
 Tsååbpe-niejlen jih Tsååbpe-baernien bijre (1984)
 Suhtjegh (1984)
 Ovmese veareldh (1985) 

 ny utgave av Saemien lohkeme-gærja av Knut Bergsland, Gustav Hasselbrink (1985). Første utgave 1957
 serien Åarjel-saemien, sørsamisk for småskolen (seks bind med arbeidshefter, Davvi Girji forlag, 1984-) 


 Manne joe maahtam lohkedh (1989)

 Ov-messie darjomes (diktsamling, 2000)
 Dejpeladtje muvhth vätnoeh jih vuekieh (2001)



Musikk
Hun utga to plater på Iđut plateselskap:
 Jåvle-Laavlomh med julesanger og bidrag fra Jonhild Jåma (1996). Notehefte: ISBN 82-7601-023-7 

 Laavlomh-Maanide med barnesanger og hjelp fra bl.a. Frode Fjellheim (1997). Notehefte: ISBN 82-7601-038-5


 Referanser 

Kategori:Samiske forfattere
Kategori:Samiske musikere
Kategori:Kultur i Trøndelag
Kategori:Norske barnebokforfattere
Kategori:Vinnere av kulturdepartementets barnebokpriser
Kategori:Kongens fortjenstmedalje i gull
Kategori:Personer fra Snåsa kommune
Kategori:Sørsamene
Kategori:Norske salmediktere
Kategori:Fødsler i 1929
Kategori:Dødsfall i 2006